Leerlinge skitter op byeenkomste | Netwerk24
Leerlinge skitter op byeenkomste
Twee leerlinge aan die Hoërskool Sentraal het op 28 Julie uitgeblink op die Suid-Afrikaanse Alpynse Ski-kampioenskapsbyeenkoms en die Suid-Afrikaanse Junior Alpynse byeenkoms wat by die Tiffendell-ski-oord aangebied is.
Cara Leask het ’n derde plek in albei byeenkomste behaal, terwyl Benjamin Olivier die junior byeenkoms gewen het.
Die byeenkomste is op die ski-oord se Gully-helling van 1 250 m gehou.
Die wegspring was op 2 850 m en die eindstreep op 2 710 m – dus ’n val van 140 m.
Die twee kompetisies het elk twee wedlope, waarvan deelnemers albei moet voltooi. As die deelnemer val, word hy gediskwalifiseer.
In elke wedloop moet die deelnemers hul weg om 49 hekke waar rondom skiërs hul pad moetvind.
Die deelnemer met die beste gekombineerde tyd vir albei wedlope is die wenner.
Afgevaardigdes van Switserland het toegesien dat internasionale kompetisiereëls geld.
Die 52 deelnemers het onder meer uit lande soos Oostenryk, België, Frankryk, Italië, Turkye, Kosovo en Portugal gekom.